Diari Oficial de la Generalitat Valenciana


Sumari del DOGV 6601, del 05-09-2011 (2011/9107)

DECRET 2471/2011, de 6 de maig, de l'Alcaldia, de creació de fitxer de dades de caràcter personal.
--------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2011/05/06/2471/dof/vci/html**

### Dades del document

Número de DOGV
:   6601

Data del DOGV
:   05-09-2011

Secció del DOGV
:   I. DISPOSICIONS GENERALS

Número del document
:   2011/9107


Data del document
:   06-05-2011

Organisme emissor
:   Ajuntament de Paterna

Tipus de document
:   Decret

Descriptors 

:   * Paterna
    * base de dades
    * administració local
    * legislació
    * dades personals

DECRET 2471/2011, de 6 de maig, de l'Alcaldia, de creació de fitxer de dades de caràcter personal. [2011/9107]  
Lorenzo Agustí Pons, alcalde president de l'Ajuntament de Paterna (València), en virtut de les facultats que em confereix la legislació vigent, dicte el Decret següent:  
Fent ús de les atribucions que confereix a l'Alcaldia l'article 41 del Reial Decret 2568/1986, de 28 de novembre, pel qual s'aprova el Reglament d'Organització, Funcionament i Règim Jurídic de les Entitats Locals.  
Havent comunicat dels informes de l'intendent principal de la Policia Local de Paterna i del cap de l'Àrea de Convivència, respectivament, en els quals es comunica la implantació d'una xarxa de videocàmeres en diferents punts estratègics municipals, dins del programa de seguretat integral que desenvolupa la Policia Local de Paterna, amb motiu del contracte de subministrament i insta lació de dispositius per a la millora de la seguretat viària en el terme municipal, Pla E 2010, els plecs administratius i tècnics del qual van ser aprovats per acord de la Junta de Govern Local en data 26 de març de 2010; a co lació del que s'exposa, es facilita la informació relativa al fitxer «Videogravacions de trànsit urbà a Paterna» necessària per a iniciar els tràmits de so licitud d'inscripció de l'esmentat fitxer en el Registre General de l'Agència de Protecció de Dades.  
Atés que, de conformitat amb el que disposa l'article 2, apartat 3.e, de la Llei 15/1999, de 13 de desembre, de Protecció de Dades de Caràcter Personal (en avant LOPD):   
«[?] 3. Es regiran per les seues disposicions específiques, i pel que preveja especialment, si és el cas, esta Llei Orgànica, els tractaments següents de dades personals:  
[?]  
  
c. Els que procedisquen d'imatges i sons obtinguts mitjançant la utilització de videocàmeres per les forces i cossos de seguretat, de conformitat amb la legislació sobre la matèria.»  
Atés el que disposa la disposició addicional huitena de la Llei Orgànica 4/1997, de 4 d'agost, per la qual es regula la utilització de videocàmeres per les forces i cossos de seguretat en llocs públics: «la insta lació i l'ús de les videocàmeres [?] s'efectuarà amb subjecció al que disposen les Lleis Orgàniques 5/1992, de 29 d'octubre, de Regulació del Tractament Automatitzat de les Dades de Caràcter Personal [?]», (actualment LOPD); en els mateixos termes es pronuncia la disposició addicional única del Reial Decret 596/1999, de 16 d'abril, pel qual s'aprova el Reglament de desplegament i execució de la Llei Orgànica 4/1997, de 4 d'agost.  
Atés que l'article 52.1 del Reial Decret 1720/2007, de 21 de desembre, pel qual s'aprova el Reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, estableix que «la creació, modificació o supressió dels fitxers de titularitat pública només podrà fer-se per mitjà de disposició general o acord publicats en el Butlletí Oficial de l'Estat o diari oficial corresponent».  
Atés que, quant a la forma que ha d'adoptar la disposició o l'acord de creació del fitxer, l'article 53.3 del citat Reial Decret estableix, en relació als fitxers que siguen titulars les entitats locals, que caldrà ajustar-se a la seua legislació específica.  
Atés que segons el que estableix l'article 54.1 del Reial Decret 1720/2007, de 21 de desembre, la disposició o acord de creació del fitxer haurà de contindre:  
«Contingut de la disposició o acord.  
1. La disposició o acord de creació del fitxer haurà de contindre els punts següents:  
a. La identificació del fitxer o tractament, indicant-ne la denominació, i també la descripció de la finalitat i els usos previstos.  
b. L'origen de les dades, indicant-hi el co lectiu de persones sobre els quals es pretén obtindre dades de caràcter personal o que resulten obligats a subministrar-los, el procediment d'arreplega de les dades i la procedència d'estes.  
c. L'estructura bàsica del fitxer mitjançant la descripció detallada de les dades identificatives i, si és el cas, de les dades especialment protegides, com també de la resta de categories de dades de caràcter personal que s'hi inclouen i el sistema de tractament utilitzat en l'organització.  
  
d. Les comunicacions de dades previstes, indicant-hi, si és el cas, els destinataris o categories de destinataris.  
e. Les transferències internacionals de dades previstes a tercers països, amb indicació, si és el cas, dels països de destí de les dades.  
  
f. Els òrgans responsables del fitxer.  
g. Els serveis o unitats davant els quals pogueren exercitar-se els drets d'accés, rectificació, cance lació i oposició.  
h. El nivell bàsic, mitjà o alt de seguretat que resulte exigible, d'acord amb el que estableix el títol VIII del present reglament.»  
Atés que en virtut de l'article 55 del Reial Decret 1720/2007, de 21 de desembre, «tot fitxer de dades de caràcter personal de titularitat pública serà notificat a l'Agència Espanyola de Protecció de Dades per l'òrgan competent de l'administració responsable del fitxer perquè s'inscriga en el Registre General de Protecció de Dades, en el termini de trenta dies des de la publicació de la norma o acord de creació en el diari oficial corresponent».  
Atés el que disposa l'article 3 de la LOPD el qual defineix com a responsable del fitxer o tractament «la persona física o jurídica, de naturalesa pública o privada, o òrgan administratiu, que decidisca sobre la finalitat, contingut i ús del tractament; i a l'encarregat del tractament com la persona física o jurídica, autoritat pública, servei o qualsevol altre organisme que, sol o conjuntament amb altres, tracte dades personals per compte del responsable del tractament. Cal destacar que s'ha dotat esta última figura d'una gran importància en la llei, s'ha arribat a rellevar al responsable del fitxer en alguns casos de la seua responsabilitat davant de l'Agència de Protecció de Dades, tal com es desprén de l'article 12 de la LOPD, i s'ha encarregat a les dos figures la implantació de les mesures de seguretat (arreplegades en el títol VIII del Reial Decret 1720/2007, de 21 de desembre), amb independència de quin siga el sistema de tractament del fitxer (article 79 de l'esmentat Reglament), entre les quals cal destacar l'elaboració d'un document de seguretat.  
  
Atesos els informes de l'intendent principal de la Policia Local de Paterna i del cap de l'Àrea de Convivència, evacuats a este efecte.  
  
Atés que és competència de l'Alcaldia, en atenció al que disposa l'article 21.1.s de la Llei 7/1985, de 2 d'abril, Reguladora de les Bases de Règim Local.  
Atés l'informe de la coordinadora de gestió Juridicoadministrativa, de data 19 d'abril de 2011.  
Vist el que antecedeix, esta Alcaldia, resol:  
  
Primer. Crear el fitxer de caràcter personal següent:  
«Videogravacions de trànsit urbà a Paterna»  
Àrea de Convivència - Policia Local.  
a) La finalitat del fitxer i els usos que s'hi preveuen.   
El fitxer en qüestió tindrà com a finalitat la captació i reproducció d'imatges per al control, la regulació, la vigilància i la disciplina del trànsit de les vies urbanes del terme municipal de Paterna.  
b) Les persones o co lectius sobre els quals es pretén obtindre dades de caràcter personal o que estiguen obligats a subministrar-los.  
Les dades que s'arreplegaran en les videogravacions correspondran a usuaris indeterminats que circulen amb els seus vehicles per les vies urbanes del terme municipal.  
c) El procediment d'arreplega de dades de caràcter personal.  
Captació i gravació d'imatges referents a la circulació de vehicles i trànsit rodat a través de videocàmeres i enviades a un ordinador amb seu en la central de Policia Local amb accés restringit.  
d) L'estructura bàsica del fitxer i la descripció dels tipus de dades de caràcter personal que s'hi inclouen: base de dades de caràcter identificatiu.  
Les dades que quedaran emmagatzemades en el fitxer seran les imatges de trànsit registrades en la via pública i les matrícules dels vehicles que discórreguen per estes.  
e) Cessions de les dades.  
No es farà cap cessió d'imatges arreplegades en el fitxer en qüestió si no és per requeriment motivat dels cossos i forces de seguretat o per requeriment de les autoritats judicials.  
f) Els òrgans de les administracions responsables del fitxer:  
Regidoria de Seguretat i Emergències de l'Ajuntament de Paterna.  
   
g) Els serveis o unitats davant els quals pogueren exercitar-se els drets d'accés, rectificació, cance lació i oposició.  
El fitxer en qüestió quedarà en custòdia de la Policia Local de Paterna i serà la Regidoria de Seguretat i Emergències l'òrgan competent davant del qual poden exercir-se els drets d'accés, rectificació, cance lació i oposició.  
h) Les mesures de seguretat, amb indicació del nivell bàsic, mitjà o alt exigible: alt.  
Les gravacions que es produïsquen quedaran emmagatzemades en un ordinador no connectat a servidor amb accés independent i protegit amb contrasenya d'accés i nivell de seguretat alt.  
  
Segon. Publicar un edicte amb les dades relatives al fitxer en el Butlletí Oficial de la Província de València i en el Diari Oficial de la Comunitat Valenciana als efectes que corresponguen.  
  
Tercer. Remetre el present acord, juntament amb la publicació de l'edicte, a l'Agència Espanyola de Protecció de Dades, perquè s'inscriga en el Registre General de Protecció de Dades.  
  
Quart. Notificar-ho a la Regidoria de Seguretat i Emergències i a la Policia Local de l'Ajuntament de Paterna, a l'Àrea de Recursos Humans, com també a l'Àrea de Promoció i Dinamització i a la Secció Modernització i TIC, amb l'ànim que s'adopten les mesures de seguretat necessàries.   
Ho mana i ho signa a Paterna l'alcalde president, en la data indicada més amunt, davant de mi, la secretària, que en done fe.  
  
Paterna, 6 de maig de 2011.- L'alcalde: Lorenzo Agustí Pons. La secretària: Teresa Morán Paniagua.


Còpia Permalink ELI